ഉദിയന്നൂർ ദേവി ക്ഷേത്രം

തിരുവനന്തപുരം ജില്ലയിൽ, തിരുവനന്തപുരം നഗരഹൃദയത്തിൽ, മരുതംകുഴി എന്ന സ്ഥലത്ത് സ്ഥിതിചെയ്യുന്ന പ്രസിദ്ധമായ ഒരു ഭഗവതി ക്ഷേത്രമാണ്  ഉദിയന്നൂർ ദേവീക്ഷേത്രം.  ഹൈന്ദവ വിശ്വാസപ്രകാരം ആദിപരാശക്തിയുടെ രൗദ്രഭാവമായ ശ്രീ ഭദ്രകാളിയാണ് ക്ഷേത്രത്തിലെ മുഖ്യപ്രതിഷ്ഠ. വടക്കോട്ട് ദർശനം.  ഉപദേവകളായി ഗണപതി, ശിവൻ, അയ്യപ്പൻ, ദുർഗ്ഗ, നാഗദൈവങ്ങൾ, യോഗീശ്വരൻ എന്നിവർക്കും പ്രതിഷ്ഠകളുണ്ട്. മേടമാസത്തിലെ പുണർതം നാളിൽ നടക്കുന്ന പൊങ്കാല മഹോത്സവം, മൂന്നുവർഷത്തിലൊരിയ്ക്കൽ ഇതിനോടനുബന്ധിച്ച് നടക്കുന്ന ഊരൂട്ട് മഹോത്സവം, കന്നിമാസത്തിലെ നവരാത്രി എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. നാട്ടുകാരുടെ നേതൃത്വത്തിലുള്ള ഒരു ട്രസ്റ്റാണ് ക്ഷേത്രഭരണം നടത്തുന്നത്.

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ